434 MÉMOIRES. 
réception des Compaignons dudict mestier audict debvoir 
sont choses vicieuses et ausquelles Dieu est offencé et la reli- 
gion mesprisée, et dont la pratique a esté censurée par la 
faculté de Théologie de Paris et abolie par l'authorité de 
l'Eglise, ce qui est venu depuis peu à leur cognoissance; et 
d'autant que toutes les mesmes choses ce pratiquent par 
lesdictz Compaignons dans la presante ville, et qu'il ne seroit 
au pouvoir des supplia ns de l'empescher, lesdictz Compai- 
gnons ne voulant déférer à leur deffence. 
« Ce considéré, plaira à vostre Seigneurie déclarer la 
forme dudict debvoir cy attachée estre vicieuse et répu- 
gnante à la religion, et faire deffences ausdictz Compaignons 
dudict mestier de faire ny pratiquer plus telles actions du 
debvoir comme contenant desrition (sic) des sainctz sacre- 
mentz de l'Eglise et autres teles impietés, par censures 
ecclésiastiques ou autrement, ainsi qu'elle jugera estre à 
faire; et les supplians continueront de prier Dieu pour 
vostre santé et prospérité. 
« Lajus, baille. Duffour, baille. Maruail, bailhe. » Signés. 
A cette requête était annexée la déclaration suivante : 
« Nous, Bayles de la Confrairie de la Conception Nostre 
Dame Sainct Crespin et Sainct Crespinian des maistres cor- 
donniers de la presante ville en l'église des Grandz Carmes 
et autresfois receus Compaignons du debvoir, déclarons que 
la forme d'icelluy est celle que s'ensuit. 
« Les Compaignons s'assemblent dans une chambre privée 
en quelque cabaret; estans là, ils font eslire à celluy qu'ils 
veulent passer Compaignon un parrin et soubz parrin ; après 
ils prennent du pain, du vin, du sel et de l'eau, qu'ils apelent 
les quatre alimans,. les mettent sur une table, et ayant 
mis au devant d'icelle celluy qu'ils veulent recevoir Com- 
paignon, le font jurer sur ces quatre choses par sa foy. sa 
part de paradis, son Dieu, son cresmo et son baptesme, qu'il 
ne révélera à qui que ce soit ce qu'il faict ny ce qu'il voit 
farre (sic), ny ce qu'on luy aprendra cy après dud. debvoir. 
